ועדת הכספים, כנסת 25, פרוטוקול מספר 34, 2023-01-18 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  על סדר-היום: הצעת תקנות מס רכוש וקרן פיצויים (שיעור ההפרשה לקרן הפיצויים) (הוראת שעה), התשפ"ג–2023

משה גפני:  מי נמצא פה מהאוצר?     יש הצעה לסדר, ולדימיר, שביקשת

משה גפני:  אבל אני רוצה להגיד לכם באוצר, אתמול היה מעשה שלא ייעשה

משה גפני:  ישבנו לדון על הנושא שאתם העליתם במקור – אתם, הכוונה האוצר – הנושא של הקפאת העלאת השכר לשרים וסגני שרים ושופטים

משה גפני:  בהתחלה זה היה בוועדת הכנסת, ונציג האוצר היה בדרך, ולא הגיע

משה גפני:  קראו לו למשרד והוא חזר חזרה

משה גפני:  אני שוקל באמת מה לעשות עם העניין הזה

משה גפני:  זה לא יכול להיות

משה גפני:  אתם מעלים את זה, אני מביא את זה, אנחנו עומדים בחזית, התקשורת תוקפת חלקים מאיתנו, ואתם כאילו לא בעניין, אתם באים מתי שנוח לכם

חמד עמאר: אמרתי לך, אל תעביר להם תקציב 2023

משה גפני: אני מדבר על לפני התקציב

משה גפני:  כשנגיע לתקציב נדבר עליו, אבל קודם - - -     

חמד עמאר: מעכשיו תאיים שלא תעביר להם תקציב, תראה איך הם יגיעו

משה גפני: אני לא מאיים על דבר שאני לא מתכוון לא לבצע

ינון אזולאי: אגב, הוא המליץ לך את זה אתמול

חמד עמאר: אמרתי לו שהמלצתי אתמול

ינון אזולאי: אבל אמרתי לך תראה איפה אתה נמצא בגלל שניסית לעשות את זה

חמד עמאר: אני נמצא איתך כאן

משה גפני: אני מדבר ברצינות על העניין הזה, אני לא מסכים לתהליך הזה

משה גפני:  אני לא מתכוון לשתוק על זה, זה לא בסדר

משה גפני:  אתם צריכים לכבד את הוועדה כמו שאתם מכבדים כשיש ישיבה אצלכם במשרד

משה גפני:  זה לא יכול להיות

משה גפני:  יצא מכתב

משה גפני:  אני מבקש מכם שתגידו גם לממונים עליכם, אני לא אסכים לתהליך הזה, לדבר הזה

משה גפני:  עכשיו לפנים משורת הדין תסבירו את מה שאתם רוצים

משה גפני:  אבל קודם ולדימיר

ולדימיר בליאק: תודה רבה, אדוני היושב-ראש, בוקר טוב לכולם

ולדימיר בליאק:  אנחנו נמצאים בקומה השלישית, ובקומה הראשונה באולם של ועדת החוקה מתרחשת כרגע התנגשות בדמוקרטיה הישראלית בהרבה מאוד היבטים

ולדימיר בליאק:  אז אנחנו נמצאים בוועדת הכספים, אני לא רוצה לדבר על ההיבטים המשפטיים, אבל אנחנו כן צריכים לדבר על ההיבטים הכלכליים של המהלך המסוכן הזה

ולדימיר בליאק:  וכבר שמענו אזהרות של חברות הדירוג שמזהירות שהתוצאה של החלשת מוסדות המדינה עלולה להיות הורדת הדירוג של מדינת ישראל

ולדימיר בליאק:  ויש אזהרות של המשקיעים הזרים, אנחנו מדברים על השקעות של 25, 3 מיליארד שקל מדי שנה

ולדימיר בליאק:       אתמול שמעתי את מנכ"ל מלאנוקס, שזו חברת הייטק בורסאית מהגדולות בישראל, ויש גם מחאה של קהילת ההייטק כנגד ההפיכה המשטרית של שר המשפטים

ולדימיר בליאק:  אנחנו חייבים להבין שלמהלך הזה יהיו השפעות כלכליות שבסופו של דבר ישתקפו גם במצבם הכלכלי של אזרחי ישראל

ולדימיר בליאק:  ואני חושב שחשוב שגם הוועדה הזאת תיתן על כך את הדעת

ולדימיר בליאק:  תודה רבה

משה גפני: תודה רבה

משה גפני:  אני דווקא לא מודאג מהעניין הזה

ולדימיר בליאק: אתה לא מודאג

ולדימיר בליאק:  אני מאוד מודאג

משה גפני: אני רק אומר שאני לא מודאג

משה גפני:  אני חושב שהיה צריך לעשות את זה מזמן

משה גפני:  ואני חושב שזה לא מוריד לא דירוג ולא שום דבר

משה גפני:  אם לא ירד הדירוג כשאתם הייתם בקואליציה ועשיתם - - -      

ולדימיר בליאק: לא ירד, כי ניהלנו מדיניות כלכלית מאוד אחראית

ולדימיר בליאק:  נמצא פה שר במשרד האוצר שיכול להעיד על זה

משה גפני: כי היה יוקר מחיה, זאת תמונת המצב

חמד עמאר: אתה יודע שיוקר המחיה בישראל הוא הכי נמוך, אנחנו ב-OECD

חמד עמאר:  הכי פחות עלה המזון במדינת ישראל מכל מדינות OECD

חמד עמאר:  אתה יודע את זה

ולדימיר בליאק: השארנו לכם 10 מיליארד שקל בקופה

משה גפני: תודה רבה על מה שעשיתם

משה גפני:  תשאלו כל אחד שהולך למכולת

חמד עמאר: נכנסנו לממשלה כאשר היינו המדינה היקרה ביותר בעולם

חמד עמאר:  היינו הכי יקרים

משה גפני: הכול בסדר

משה גפני:  אתם השארתם לנו - - -     

ולדימיר בליאק: מי שהמציא את יוקר המחיה אלו הממשלות שלכם

משה גפני: זה היה אצלנו, אני פשוט טעיתי במי היה ראש ממשלה, אבל בעיקר מי היה שר האוצר

ולדימיר בליאק: מי היה שר האוצר?     

משה גפני: הגרוע ביותר מאז קום המדינה

חמד עמאר: הטוב ביותר מאז קום המדינה

ולדימיר בליאק: אני חושב שהייתה ממשלה מצוינת, ואנחנו עוד נחזור

משה גפני: הגרוע ביותר מאז קום המדינה, אבל אנחנו נתקן את זה

חמד עמאר:  מזל שהוא היה שם במשבר הכלכלי

ולדימיר בליאק: בעזרת השם עוד נחזור בהקדם האפשרי

ינון אזולאי: רק בשביל לשמוע את בעזרת השם זה שווה

ולדימיר בליאק: בבקשה, הינה, הרווחת

משה גפני: תודה רבה

משה גפני:  אבל לא נכנסים אחד לדברי השני

משה גפני:  בבקשה

לילי אור: בוקר טוב, תקנות מס רכוש וקרן פיצויים (שיעור ההפרשה) בעצם קובעות ששיעור מס הרכישה שיופרש לקרן הפיצויים עומד על 25%

לילי אור:  הוראת השעה שהובאה בפניכם הבוקר מציעה שבשנת 2023 שיעור ההפרשה יעמוד על 0%, כלומר, שלא תהיה הפרשה

לילי אור:  השינוי הזה נועד לממן הפחתות מס שונות שצפויות להיכנס לתוקף במהלך השנה

חמד עמאר: מה עמדתם כאוצר בנושא הזה?     

ינון אזולאי: רגע, שתסביר לנו מה הפירוט, חמד

חמד עמאר: הינה, היא תסביר

משה גפני: חמד, אתה מבין הכול, היית שר במשרד האוצר כשהיה לך את השר הכושל ביותר מקום המדינה

ינון אזולאי: לא חמד היה כושל

ינון אזולאי:  חמד היה בסדר

חמד עמאר: הטוב ביותר שהיה

משה גפני: לא, חמד היה מצוין

משה גפני:  אמרתי שהוא היה שר במשרד כששר האוצר היה הכושל ביותר מקום המדינה

חמד עמאר: אתה יכול להגיד מה שאתה רוצה, עם עובדות לא יכולים להתווכח, הנתונים מדברים

משה גפני: בוודאי שלא מתווכחים

משה גפני:  תשאל את מי שיורד לסופר עכשיו או את מי שהולך לקנות דירה

חמד עמאר: המזל שהוא ירד לסופר כשאנחנו היינו במשרד האוצר

ולדימיר בליאק: שאלנו, ב-130% העליתם את מחירי הדיור בממשלות שלכם

משה גפני: אם אפשר לפרט, בבקשה

אחמד טיבי: לדעתי שניכם צודקים

ולדימיר בליאק: טיבי מהאו"ם

אחמד טיבי: לא, תמיד יש דרך שלישית

יואב הכט: יושב-הראש, לפרט באיזה נושא? בנושא התיקון של הוראת השעה?     

משה גפני: מה הנושא שאנחנו דנים עליו?     

ולדימיר בליאק: כי התחלת מהשכר

משה גפני: תעשה לי טובה

יואב הכט: אנחנו מדברים על קרן מס הרכוש שנועדה לממן פיצויים שמשולמים בעקבות נזק שנגרם במלחמות ואירועי איבה

משה גפני: למה אתם מורידים עכשיו את הכסף הזה? למה הוא מיועד?     

יואב הכט: אנחנו עכשיו מציעים לבטל את ההפרשה כדי שנוכל לממן הפחתות מס שונות, וביניהם את - - -     

משה גפני: אפשר לדעת מהן הטבות המס שרוצים לבטל?     

יואב הכט: כן, בוודאי

משה גפני: בבקשה, אז תסבירו

משה גפני:  מה, זה סוד?      

יואב הכט: ראשית, הפחתת הבלו על הפחם; שנית - - -      

ינון אזולאי: תן לנו סכומים בכל דבר כמה

משה גפני: בדיוק

משה גפני:  ומה זה עושה

יואב הכט: הפחתת הבלו על הפחם בהיקף של כ-0

יואב הכט: 4 מיליארד ש"ח נועדה להפחית את מחירי החשמל, כפי שהודיעו שר האוצר וראש הממשלה שבוע שעבר

משה גפני: בכמה יופחת?     

יואב הכט: רק הרכיב הזה לפי דעתי יכריע על כרבע מהעלייה, ולכן אנחנו משערים שכרבע מהעלייה תבוטל רק בגין הצעד הזה

ינון אזולאי: אני רוצה לדעת ברבעים

משה גפני: יש עוד הפחתה או רק זה לגבי הנושא של החשמל? אמרת שרק זה יוריד רבע מהעלייה

יואב הכט: נכון

יואב הכט:  בהקשר של קרן מס הרכוש זה הרכיב הרלוונטי לעניין מחיר החשמל

ינון אזולאי: כמה אחוזים סך הכול? כשאתה מדבר איתי על רבע, רבע ממה? מ-8%? אז זה 2%?     

יואב הכט: לפי דעתי זה יוצא בין 2% ל-2

יואב הכט: 5%

יואב הכט:  שוב, מי שקובע את מחיר החשמל זאת לא הממשלה

ולדימיר בליאק: זאת רשות החשמל

ינון אזולאי: אין בעיה, אבל פלוס מינוס

ינון אזולאי:  אנחנו מדברים על העלייה שהם דיברו עליה של כ-8%, אז בעצם עכשיו זאת רק עלייה של 2%, 2

ינון אזולאי: 5%

יואב הכט: צופים שהצעד הזה עשוי להפחית את העלייה במחיר החשמל בכ-2% עד 2

יואב הכט: 5%

חמד עמאר: זהו? כי דובר על משהו אחר לגמרי

ינון אזולאי: חשבנו שהעלייה תהיה רק ב-2%

ינון אזולאי:  העלייה ב-6%? ב-5

ינון אזולאי: 5%?      

יואב הכט: אני מדבר על הצעד הזה

חמד עמאר: העלייה הייתה ב-8%

ולדימיר בליאק: כי הם דיברו על התייעלות בחברת החשמל

ינון אזולאי: אין בעיה, אבל כמה סך הכול?     

חמד עמאר: העלייה במחירי החשמל תהיה 8%?     

ינון אזולאי: נכון, זה בדיוק מה ששאלתי

ינון אזולאי:  אחרי הירידה הזאת של ה-0

ינון אזולאי: 4 מיליארד הזה? ה-400 מיליארד, כמה תהיה העלייה במחירי החשמל?     

יואב הכט: ראש הממשלה ושר האוצר התייחסו לכך במסיבת העיתונאים, ואני חושב שהם פירטו כמה מהצעדים שכלולים במסגרת הזאת

יואב הכט:  אבל לעניין קרן מס הרכוש - - -      

חמד עמאר: אבל הם פירטו משהו אחר ממה שאתה אומר

משה גפני: מה דעתך שנביא לפה את העיתונאים, אלה שהיו במסיבת העיתונאים, שהם יצביעו גם להוריד, להעלות? אתה יושב פה בוועדת הכספים, אתה יכול לתת תשובה, ולא להגיד לנו: מסיבת עיתונאים? עם כל הכבוד, החברים שואלים אותך

משה גפני:  תגיד שאתה לא יודע להגיד במדויק בגלל שרשות החשמל קובעת את המחירים, אבל שואלים אותך

משה גפני:  אנחנו רוצים לאשר את ההפחתה שאתה מבקש, שאתם מבקשים

יואב הכט: נכון

משה גפני: תגיד מה זה עושה בערך

משה גפני:  לא להגיד לנו מסיבת עיתונאים

משה גפני:  אני נגד העיתונאים, לא, אני נגד מישהו, לא זוכר מי

משה גפני:  לא, מסיבת עיתונאים

ולדימיר בליאק: אחרי שקיבלתי כותרת ב"יתד נאמן" אני תוהה אם אתה נגד כל העיתונאים או רק נגד חלק מהעיתונאים

משה גפני: לא נגד כולם

ינון אזולאי: אריה זיסמן בסדר איתך?      

חמד עמאר: הוא יקיר העיתונאים

משה גפני: עכשיו אני מדבר ברצינות

משה גפני:  אתה לא יכול להגיד לנו: ראש הממשלה ושר האוצר אמרו במסיבת העיתונאים

משה גפני:  אתה בא לוועדה, אתה מבקש אישור שלנו, תפרט, תגיד: אני לא הקובע בסופו של דבר את מחיר החשמל

משה גפני:  לרשות החשמל יש את הסמכות בעניין הזה

משה גפני:  אבל מה, הרי אתם לא באים סתם לוותר על 400 מיליון שקל, אלא אם כן יש איזה יעד

משה גפני:  שואלים החברים מה היעד לפי הדברים שלך

יואב הכט: היעד בביטול הבלו על הפחם לשנת 2023 היא לעשות צעד שהממשלה יכולה לעשות בסמכותה המלאה, שיתרום להפחתת מחירי החשמל

משה גפני: כמה בערך?     

אימאן ח'טיב יאסין: כמה אחוזים?     

יואב הכט: אנחנו צופים שרק הצעד הזה, וזה הצעד הרלוונטי מתוך הצעד שאנחנו מביאים עכשיו לאישור הוועדה

יונתן מישרקי: יש עוד מקורות?     

יואב הכט: יביא להפחתת העלייה ב-2 עד 2

יואב הכט: 5 נקודות אחוז

ולדימיר בליאק: אמרת 400 מיליון שקל מתוך זה?     

משה גפני: כן, 400 מיליון

יונתן מישרקי: יש עוד מקורות שמהם תהיה הפחתה על מחירי החשמל או על דברים אחרים? לא במסגרת הזו

יואב הכט: לא בעניין של קרן מס רכוש, אלא יש צעדים נוספים שקשורים למשק החשמל שלא קשורים לקרן מס הרכוש

יואב הכט:  הקשר בין קרן מס הרכוש לבין מחירי החשמל הוא הצעד הזה של 0

יואב הכט: 4 מיליארד

משה גפני: מה אתה צופה אם יעשו את כל המהלכים המתוכננים, ולא רק את ההפחתה הזאת, בכמה ירד מחיר החשמל?      

יואב הכט: אני חושב שמדובר ב-70% הפחתה, כפי שגם נאמר

יואב הכט:  ואני נערכתי לדיון בנושא של קרן מס הרכוש

יואב הכט:  בהקשר של קרן מס הרכוש התרומה להפחתת העלייה היא כרבע מהעלייה

יואב הכט:  כלומר, 2 עד 2

יואב הכט: 5 נקודות אחוז

משה גפני: זאת אומרת שאם מדברים על עלייה של 8

משה גפני: 2%, אז זה יעלה רק ב-6% או ב-6 ומשהו אחוזים

אימאן ח'טיב יאסין: הוא מדבר על 70% ירידה אם יעשו את הכול

חמד עמאר: לא, הוא מדבר אחרת, הוא מדבר על 2%

חמד עמאר:  היושב-ראש שאל שאלה מאוד חשובה, הוא אמר שהעלייה אמורה להיות 8

חמד עמאר: 2%, אתה מדבר על זה שיורידו ל-2%

משה גפני: אם נאשר את זה, בכמה תהיה העלייה אחרי זה להערכתכם?     

יואב הכט: ככל שיאושר, רק הצעד הזה יביא להפחתת העלייה מ-8% ל-6%

יואב הכט:  שוב, אני לא רוצה להתחייב בנקודה הזאת, וגם זאת לא סמכותי - - -     

ולדימיר בליאק: ומה המקורות הנוספים?     

ינון אזולאי: מה המקורות הנוספים במחירי החשמל? אתה אומר שבסופו של דבר בסוף התהליך נגיע להפחתה מהעלייה של כ-70%

ינון אזולאי:  כלומר, נשלם רק 2

ינון אזולאי: 5% בערך, 2

ינון אזולאי: 7% עלייה

ינון אזולאי:  אז השאלה, תן לנו רק מאיפה הולכים לקחת את שאר הסבסוד לצורך העניין

ולדימיר בליאק: אנחנו צריכים עוד איזה 700 מיליון שקל כדי להשלים את זה

יואב הכט: יש צעדים נוספים שקשורים לרשות החשמל

ולדימיר בליאק: אילו?      

ינון אזולאי: כלומר, שלא האוצר צריך להוציא עליהם? זה מה שאנחנו שואלים

יואב הכט: שמשרד האוצר לא יביא לוועדת הכספים תיקון כלשהו

ולדימיר בליאק: איזה צעדים?     

יואב הכט: זה לא שאנחנו עכשיו מגיעים לצעד הזה ובהמשך נבוא עם עוד צעד, למיטב הבנתי

חמד עמאר: זה הצעד היחידי שמשרד האוצר יעשה? הצעדים האחרים הם התייעלות מתוך חברת החשמל

ולדימיר בליאק: הצעדים הנוספים עלומים

יואב הכט: אני לא יודע מהם הצעדים האחרים

יואב הכט:  אני לא רוצה להגיד בשם רשות החשמל מה הצעדים האחרים

חמד עמאר: זה מה שנאמר על ידי השר, כשהוא אמר התייעלות בחברת החשמל יביא לפחת השני בעלויות

יואב הכט: התייעלות בחברת החשמל, אני לא יודע למה חבר הכנסת מתכוון

יואב הכט:  ולכן אני חלילה לא רוצה שהדברים - - -      

חמד עמאר: אני אומר לך את מה שהשר אמר, לא את מה שאני מתכוון

משה גפני:  לא חשוב, חמד, מה שהוא אומר הוא אומר עכשיו ברור לגבי הנושא שהוא מופקד עליו, שעל זה הוא בא לוועדה

ינון אזולאי: זה מה שרצינו לדעת

ינון אזולאי:  הבנו

חמד עמאר: הבנתי אותו

משה גפני: הוא בא לוועדה, הוא מבקש להעביר 440 מיליון שקל, נכון?     

יואב הכט: כן

משה גפני: 440 מיליון שקל

יואב הכט: אז התחלתי לפרט מה הייעודים, כ-0

יואב הכט: 4 מיליארד, 400 מיליון

משה גפני: אני מדבר עכשיו על הסעיף הזה, אני מסביר לעצמי

משה גפני:  זה מה שאמרת, להעביר 400 מיליון שקל מבלי לגעת בנושאים נוספים שיעסקו בעניין של החשמל

משה גפני:  רק בחלק הזה זה בערך הפחתה של 2% במקום 8

משה גפני: 2%, נניח עלייה של מחירי החשמל, זה יעלה רק ב-6%

חמד עמאר: 6

חמד עמאר: 2%

משה גפני: 6

משה גפני: 2%

משה גפני:  נכון? אבל אתה אומר, ואנחנו גם יודעים את זה, שמתוכננים צעדים נוספים כדי להפחית עוד את מחיר החשמל

משה גפני:  אנחנו עדיין לא יודעים מה זה, ואנחנו גם לא יודעים אם הדברים הנוספים יצטרכו להגיע לכאן לאישור

חמד עמאר: הוא אמר שהצעדים הנוספים לא קשורים לאוצר

אימאן ח'טיב יאסין: זה קשור לרשות חברת החשמל

ולדימיר בליאק: לא קשורים לאוצר

חמד עמאר: זה הצעד היחידי שמשרד האוצר יעשה בקשר להוזלה

חמד עמאר:  צעדים אחרים לא קשורים למשרד האוצר

חמד עמאר:  זה מה שאמרת

יואב הכט: נכון

יואב הכט:  יכול להיות שאני אישית לא מספיק מכיר את תחום משק החשמל ויש עוד איזשהו רכיב – בגדול כן

משה גפני: ככל שידוע

חמד עמאר: אני חושב שמי שצריך להגיע לוועדת הכספים, ועדת הכספים מאוד רצינית, הוא צריך ללמוד את כל הנושא ולהגיע לפה

ינון אזולאי: לא, אבל תשמע, הוא אומר את מה שהוא בעצם מוסמך להגיד בנושא הזה

ינון אזולאי:  הוא אומר לך שיכול להיות ששאר הדברים יהיו ממקור כזה, ויכול להיות ממקור אחר

ינון אזולאי:  הוא אומר: אם אתה שואל אותי על מאיפה אנחנו לוקחים פה את הכסף ולמה, על זה אנחנו לוקחים את סכום הכסף

ולדימיר בליאק: איך הפכת לסנגור של האוצר?     

ינון אזולאי: את גם אמרתי אז, תשאל את יואב, הייתי איתו גם בדברים האלה

ינון אזולאי:  אני לא סנגור של האוצר, שלא תחשוב לרגע

משה גפני: רבותיי, אין לנו הרבה זמן

משה גפני:  הסעיף הבא

משה גפני:  מה עוד?     

חמד עמאר: חבר'ה, יש לנו 2

חמד עמאר: 5 מיליארד שקל, אנחנו רוצים לדעת לאן הם הולכים

יואב הכט: במסגרת ביטול ההפרשה לקרן מס רכוש, זה נושא הפחתה של כ-2 מיליארד שקל, ולא 2

יואב הכט: 5

יואב הכט:  מדובר בסכום של 0

יואב הכט: 45 מיליארד נוספים עבור הפחתת הבלו על הבנזין

חמד עמאר: כמה זה יוזיל לנו את הבנזין?     

יואב הכט: בכ-10 אגורות במחיר לצרכן כמובן

יואב הכט:  בנוסף, 0

יואב הכט: 3 מיליארד שקל - - -     

משה גפני: מה זה יעשה? לא הבנתי

יואב הכט: בהמשך לביטול ההפרשה אנחנו מתכננים להביא הפחתה בבלו על הבנזין

יואב הכט:  כמו שאנחנו מביאים הפחתה על בלו על הפחם ככה אנחנו מתכננים להביא - - -     

משה גפני: בכמה כסף ירד מחיר הדלק?     

יונתן מישרקי: מההעלאה, נכון?     

יואב הכט: לצרכן זה אמור לרדת בכ-10 אגורות

ולדימיר בליאק: וכמה סך הכול ההנחה היום?     

שולמית אלוני: לפי התזכיר שהפצתם להערות הציבור, טיוטת חקיקת המשנה שהפצתם להערות הציבור כתוב שההפחתה צפויה להוריד 13 אגורות ממחיר ליטר בנזין

יואב הכט: כבר עכשיו יש שלוש אגורות הנחה, ולכן כששאל אותי חבר הכנסת בכמה ישתנה המחיר לצרכן עניתי על מה יהיה ההפרש

שולמית אלוני: מתי פוקעת ההנחה של השלוש אגורות?     

יואב הכט: או בסוף ינואר או באמצע פברואר?     

לילי אור: ב-15 בפברואר

שולמית אלוני: ועד מתי תהיה ההנחה, ההפחתה של 13 אגורות?     

יואב הכט: עד סוף 2023

שולמית אלוני: אז ההפחתה של ה-13, שאתה אומר שהיא כוללת את שלוש האגורות, צפויה להסתיים בינואר, פברואר? מתי?     

יואב הכט: למעשה אנחנו מציעים להגדיל את ההנחה ל-13 עד ה-15 בפברואר, ומשם לשמר אותה על 13 אגורות

ינון אזולאי: ומשם זה יישאר רק 10 אגורות

ינון אזולאי:  ולכל זה מספיקים לכם את ה-400 מיליון, כולל השלוש אגורות? 450

שולמית אלוני: לא, עכשיו הוא אומר 13, הוא לא אומר 10

ינון אזולאי: משם 10

ינון אזולאי:  עד 15 בפברואר זה 13

חמד עמאר: חבר'ה, הוא אומר את זה ברור

יואב הכט: חברים, אני אשמח לחדד

יואב הכט:  לא רציתי לייצר רושם לא נכון, ולכן עניתי 10 אגורות, כי זה השינוי במחיר לצרכן

יואב הכט:  אבל סך ההנחה במונחים של מחיר לצרכן תהיה 13 אגורות עד סוף השנה, כך שבכל שנת 2023 תהיה הנחה של 13 אגורות

חמד עמאר: 13 אגורות

משה גפני: 13 אגורות

משה גפני:  לא 13%

ינון אזולאי: שאלה בנושא הזה

ינון אזולאי:  כמה סך הכול הכנסות המדינה מהמס על הבלו של הבנזין בשנה?      

יואב הכט: אני אצטרך לבדוק את זה

ינון אזולאי: כמה סך הכול הכנסות המדינה ממס על הבלו בשנה?     

ולדימיר בליאק: 17 מיליארד שקל

ינון אזולאי: אני שואל את זה כי בשנת 2020, שזאת הייתה שנת קורונה אם אני לא טועה, היה כ-21

ינון אזולאי: 5 מיליארד שקל

ינון אזולאי:  עכשיו בעצם יורדים מהכנסות המדינה ה-21

ינון אזולאי: 5 מיליארד, למה אני צריך להביא מפה? אז יהיו פחות

ינון אזולאי:  הרי אנחנו לא יודעים בדיוק כמה כל שנה יצטרכו, יש הערכות, אז למה צריך לקחת מפה כסף? הרי גם בחישובים שלכם כאוצר בתחילת שנה אתה יודע פחות או יותר, אבל תמיד יש את המרווח שאתה לוקח

ינון אזולאי:  אז יכול להיות שאתה בכלל לא צריך את זה או לחילופין אין בעיה, אתה לקחת מפה, אבל גם אתה יכול להגדיל את ההנחה של הבלו

משה גפני: ינון, השאלה ברורה וגם נכונה

משה גפני:  מה התשובה לשאלה הזאת?      

יואב הכט: אנחנו מציעים בשנת 2023 לממן את הפחתת הבלו באמצעות ביטול קרן מס רכוש

משה גפני: את השאלה הבנו, את מה שאתם מבקשים מאיתנו גם הבנו

משה גפני:  שואל חבר הכנסת ינון אזולאי, האוצר מרוויח סכום מאוד גדול מההיטל הזה מהבלו, הרבה יותר ממה שאתם מבקשים פה לעשות שינוי

משה גפני:  למה אתם מורידים את זה ממס רכוש? למה אתם מורידים את זה מהקרן הזאת? תרוויחו פחות ב-300 מיליון

יואב הכט: הממשלה מחויבת לשורה של כללים פיסקליים לפי החוק, חוק-יסוד: התקציב, חוק הפחתת הגירעון, חוק-יסוד: משק המדינה, גם בעקיפין, ואנחנו כמובן מחויבים להגיש פעולות לשינוי המס שיכולות לגרום לפגיעה בהכנסות המדינה באופן מאוזן

יואב הכט:  ולכן לצורך הבאת הפחתת הבלו על הבנזין בשיעור האמור לשנת 2023 אנחנו מציעים לממן זאת באמצעות ביטול הפרשת מס הרכישה לקרן

חמד עמאר: אני מבין את התשובה שלך

משה גפני: אני לא מבין

חמד עמאר: אבל תקציב 2023 עדיין לא עבר, לכן אתה לא יכול להסתמך על הקרן, ואתה הולך על הקרן

חמד עמאר:  למה אתה לא הולך על זה באופן זמני עד שעובר תקציב 2023, ואז אתה מוריד מהבלו בתוך התקציב, ואז אתה לא עובר על שום חוק

ינון אזולאי: אומר חמד עמאר שהוא מנסה לפרש אותי

ינון אזולאי:  הרי זה בדיוק כמו שאמרתי, יכול להיות שהוא אמר את זה בצורה אחרת

חמד עמאר: כבוד גדול לי לפרש אותך, אתה יודע

ינון אזולאי: גם כבוד שלי שאתה מפרש אותי

ינון אזולאי:  אתה יודע כמה זמן אני מחפש פרשן ועוד לא מצאתי? אשאל אותך אולי שאלה שתעזור לכם בתשובה

ינון אזולאי:  השאלה נכונה בדיוק כמו שהוא אמר, שאנחנו רוצים לדעת לפני תקציב 2023, אולי משם נוריד, כי זה הצפי פחות או יותר

ינון אזולאי:  אנחנו יודעים את השנים, יש שנים שאתה מקבל – אמר בליאק, יכול להיות שהוא התכוון לשנה האחרונה – 17 מיליארד

ינון אזולאי:  אני יודע על שנת קורונה שהייתה 21 מיליארד, זה קצת לא מסתדר לי, אבל בוא נגיד שזה לא משנה

ינון אזולאי:  אנחנו יודעים פחות או יותר לקראת מה אנחנו הולכים, ואפשר על פי זה לתכנן את השנה

ינון אזולאי:  זה אחד

ינון אזולאי:      דבר שני, שזה צעד אולי קצת לפני זה

ינון אזולאי:  כמה סך הכול באחוזים – אני יודע גם את התשובה אבל חשוב שגם ישמעו כולם – מס הבלו

ינון אזולאי:  כל מחיר הדלק לליטר מורכב ממנו מס הבלו

יואב הכט: אני מצטער, אני לא יודע את התשובה הזאת מראש

ינון אזולאי: לא, לא, זה לא יכול להיות

ינון אזולאי:  באמת, יואב, אני מכבד אותך, אבל זה כבר נדון ונשאל בשאלות בדיון הקודם שהיה, אז בא השר במשרד האוצר וביקש להפחית את המס על הבלו בנושא הזה גם מאותה קרן לפני חצי שנה

ינון אזולאי:  נשאלה השאלה הזאת, וגם אז הייתה תשובה כזאת

ינון אזולאי:  אני חושב שאתם לא יכולים להגיע לוועדה – באמת אני אומר את זה, ואני מכבד אתכם – לא יכול להיות שתגיעו לוועדה כשמדברים על המס על הבלו ואתם לא יודעים כמה נכנס בשנה האחרונה, כמה היה בשנתיים האחרונות או בשלוש שנים האחרונות

ינון אזולאי:  ואתם לא יודעים ממה מורכב מחיר הדלק

ינון אזולאי:  אני מבקש לדעת פה עכשיו את כל המורכבות של מחיר ליטר דלק

ינון אזולאי:  זה ממש יכול להיות ב-30 שניות

ינון אזולאי:  אם לא, אני יכול להגיד את זה, אבל אני רוצה שהאוצר יגיד את זה, שרשות המיסים יגידו את זה

יואב הכט: אני מקבל את ההערה, אני מצטער שלא הגעתי עם המידע הזה מוכן

ינון אזולאי: לא, אבל, יואב, אתה יודע שאנחנו מכבדים, יואב, זה לא מכובד

ינון אזולאי:  אתה באמת מזלזל בי

ינון אזולאי:  אתה יודע שאנחנו מכבדים, זה לא יכול להיות שאתם לא יודעים

חמד עמאר: אתה לא יודע מה הבלו ממחיר הדלק?      

ינון אזולאי: אתה לא יודע

ינון אזולאי:  תוך כדי, תאמין לי, תשובות לשאלות יותר מרוכבות אתם מביאים לנו בתוך 30 שניות, בווטסאפ אתם מקבלים

ינון אזולאי:  ויושבים עכשיו במשרד האוצר, אני אומר לך, שמאזינים לדיון הזה, ולכן אני פונה אליהם כדי שלא תצטרך להסתמס איתם, אני מבקש מכם שתוך כדי תשלחו ליואב את התשובה

משה גפני: נעבור לסעיף הבא, נחזור לזה

משה גפני:  אנחנו רוצים תשובה

ולדימיר בליאק: יש לי שאלה, אולי פספסתי

ולדימיר בליאק:  כמה סך הכול אחרי האישור הזה ההנחה על הדלק על חשבון הבלו?     

חמד עמאר: אפס

יואב הכט: לא, ההנחה כרגע היא שלוש אגורות

יואב הכט:  אנחנו מציעים להגדיל בעשר, ולהאריך את ההנחה עד סוף השנה

ולדימיר בליאק: אבל כמה היה בשנה שעברה?     

חמד עמאר: אפס, אני אומר לך, ההנחה עכשיו על הבלו היא אפס

חמד עמאר:  הוא מממן את זה דרך הקרן

חמד עמאר:  הוא לא עושה הנחה מהבלו

ולדימיר בליאק: לא, בשנה שעברה כמה?     

יואב הכט: ההנחה היא כרגע שלוש אגורות

חמד עמאר: שלוש אגורות

חמד עמאר:  העשר אגורות שאתה מדבר עליהן לא באות מהבלו, הן באות מהקרן

ינון אזולאי: שואל ולדימיר, בפעם שעברה כשהבאתם הנחה לפה כמה הייתה ההנחה הזאת?      

ולדימיר בליאק: כמה הייתה ההנחה פעם שעברה על חשבון הורדת בלו?     

ינון אזולאי: כשהייתה העלייה הגדולה לכיוון שמונה שקלים

ולדימיר בליאק: היא הייתה שקל? בשיא היא הגיעה לשקל

חמד עמאר: בהתחלה היה חצי שקל, ואחרי זה הארכנו את זה עד לשקל הנחה

ולדימיר בליאק: אחר כך היא ירדה ל-88 אגורות

יואב הכט: כן, ואחרי זה היא ירדה עוד יותר

ולדימיר בליאק: אז עכשיו נשארו שלוש אגורות

ולדימיר בליאק:  כלומר, ההנחה עכשיו על הדלק היא הרבה יותר נמוכה ממה שהיא הייתה בשנה שעברה

יואב הכט: נכון, מחירי הדלק ירדו משמעותית מאז השיא שהם הגיעו אליהם ביוני

ינון אזולאי: וגם לזמן ארוך יותר עכשיו

יואב הכט: ועכשיו אנחנו מציעים במקום לשנות את ההנחה באופן - - -     

חמד עמאר: אבל אתה לא נוגע בבלו

חמד עמאר:  אתה נותן לי עכשיו הנחה מהקרן, לא מהבלו

יואב הכט: אנחנו מציעים לממן את ההפחתה בבלו באמצעות ביטול ההפרשה לקרן מס הרכוש

יואב הכט:  כלומר, הכלי שלי הוא מהבלו

ינון אזולאי: פעם שעברה כשהבאתם את ההנחה גם ביקשתם מזה, הצבעתם את זה

ינון אזולאי:  כמה זה היה אז?     

שולמית אלוני: אז הייתה 50 אגורות

ינון אזולאי: כמה כסף? גם שם הקפאנו עד סוף שנה, נכון?     

חמד עמאר: לוקחים מהכובע הזה ושמים בכובע השני

חמד עמאר:  הם לא נוגעים בבלו

שולמית אלוני: ירד מ-8

שולמית אלוני: 5% בפעם הראשונה

שולמית אלוני:  בחודש מרץ השארנו הפחתה ל-8

שולמית אלוני: 5%, ואחר כך ירדנו לאפס

ינון אזולאי: כמה זה עלה? כמה העלות למדינה?      

שולמית אלוני: זה היה סדר גודל של 50 אגורות שירד, ואמרו שההפסד בהכנסות המדינה הוא כ-700 מיליון שקלים

ינון אזולאי: על 50 אגורות, לכמה זמן? לשלושה חודשים

שולמית אלוני: כן, שלושה חודשים

שולמית אלוני:  זאת הייתה הפחתה של חודשיים בסולר ושלושה חודשים וחצי בבנזין

יונתן מישרקי: זה לא מסתדר עם החשבון פה

משה גפני: עכשיו אני רק רוצה כדי שלא אתבלבל, כי ולדימיר העלה פה את מה שהיה בפעם הקודמת

משה גפני:  לי יש טענות נגד הממשלה הקודמת, אני רוצה לדעת רק את העובדות, מה השוני בין ההפחתה אז לבין היום? מה היה אז מחיר הדלק? אמרת שאז זה היה השיא של ההעלאה של מחיר הדלק

ולדימיר בליאק: זה לא היה השיא, השיא היה ב-2012

יואב הכט: מחירי הדלק הגיעו לשיא שנתי

יואב הכט:  חבר הכנסת בליאק צודק, לא מדובר בשיא של כל הזמנים אלא שיא זמני

יואב הכט:  הגיע לשיא של כ-7

יואב הכט: 1 שקלים מחיר הבנזין לצרכן, ואז הביאו את הגדלת ההנחה לשקל

משה גפני: זה עבר את השבעה שקלים, זה הגיע ל-7

משה גפני: 1 שקלים

יואב הכט: ואז הגדילו את ההנחה

יואב הכט:  כיום מחיר הדלק הוא 6

יואב הכט: 94 שקלים, ובעקבות הגדלת ההנחה כפי שאנחנו מציעים הוא ירד ל-6

יואב הכט: 84

משה גפני: כמה זמן הייתה ההנחה של עשר אגורות?      

יואב הכט: הייתה הנחה של שקל במהלך החודשים יולי ואוגוסט

ולדימיר בליאק: זה התחיל מחצי שקל

חמד עמאר: אחרי זה זה עלה לשקל

משה גפני: כמה זמן?     

יואב הכט: הייתה הנחה של שקל בחודשים אוגוסט, ספטמבר ונובמבר

חמד עמאר: גם בדצמבר הייתה

יואב הכט: לא, בדצמבר הייתה הנחה של 30 אגורות בלבד

משה גפני: ועכשיו אתם מבקשים לא לשלושה חודשים, אלא לכל השנה

ינון אזולאי: לשנה

יואב הכט: לשנה

ולדימיר בליאק: שלוש אגורות

משה גפני: זאת אומרת שההבדל הוא שעכשיו אתם מבקשים פחות, אבל מחיר הדלק יותר נמוך, ואתם מבקשים ליותר זמן ממה שהיה בפעם הקודמת, נכון?     

יואב הכט: אמת

ינון אזולאי: אני לא מבין משהו קטן

ינון אזולאי:  כשהבאתם אז על חצי שקל, זאת הייתה עלות של 700 מיליון לשלושה חודשים?     

יואב הכט: אני חושב שזה כולל חלק ממחיר הסולר

יואב הכט:  נכון, אני חושב שמה שהקראת כולל את מחירי הסולר

ינון אזולאי: ועכשיו אנחנו לא עושים הנחה במחירי הסולר?      

יואב הכט: במחירי הסולר כרגע אנחנו לא מציעים הנחה

ינון אזולאי: אתם מציעים רק על הבנזין

יואב הכט: לא הספקתי לפרט את כל הצעדים, אבל כרגע לא מוצע

חמד עמאר: את הסולר לא מוזילים בכלל?     

יואב הכט: הסולר הוא לא מחיר מפוקח, ואנחנו כרגע לא מציעים לשנות את הבלו עליו

יואב הכט:  אני חושב שהמחיר בשוק העולמי ירד משמעותית ולכן אנחנו חושבים שאין צורך להמשיך את ההנחה הקודמת

יואב הכט:  זה המצב הנוכחי

יואב הכט:  אנחנו כרגע מציעים לממן צעדים בתחום הפחם, בתחום הבנזין, ולאפס את מס החד"פ עד סוף השנה

משה גפני: מה עוד אתם מבקשים?     

יואב הכט: אמרתי, לאפס את המס על החד-פעמי

ולדימיר בליאק: כמה זה חד-פעמי?     

יואב הכט: 0

יואב הכט: 3

ולדימיר בליאק: כלומר 300 מיליון שקל

משה גפני: רבותיי, עם כל הכבוד, אני מבין שההתרגשות גואה, אבל אני רוצה לדעת, תסבירו גם למי שלא מבין

ינון אזולאי: נכון, זאת התרגשות חד-פעמית, רק שתדע, הרב גפני

משה גפני: יש פה שני חלקים בוועדה, יש פה את החלק שמבין הכול עוד לפני שאמרת, זה בצד הזה, יש את החלק שלא מבין גם אחרי שאתה מסביר, זה בצד הזה

ינון אזולאי: אני יכול להיות בצד שלך?     

עאידה תומא סלימאן: גפני, אתה יכול לשים לי כיסא לידך?     

משה גפני: אפשר

ינון אזולאי: תסתכל כמה כבר רוצים לעבור לצד שלך

משה גפני: לכן אני מבקש ממך לא להתחשב בקריאות הביניים, אלא להסביר מהחל ועד כלה מה אתם מבקשים בסעיף הזה

יואב הכט: בתחום החד-פעמי או לסכם את הכול?     

חמד עמאר: החד-פעמי

משה גפני: החד-פעמי

ינון אזולאי: החד-פעמי המתכלה הוא אומר

יואב הכט: אנחנו מבקשים לאפס כפי שגם פורסם כבר צו להערות הציבור, אנחנו מבקשים להפחית את המס לאפס

שולמית אלוני: בשנת 2023

יואב הכט: בשנת 2023

חמד עמאר: רק ל-2023 או באופן כללי?      

יואב הכט: הצעד של ביטול ההפרשה לקרן מס רכוש היא רק לגבי 2023, ולכן אנחנו גם מציעים צעד הופכי רק ב-2023

חמד עמאר: בכמה זה יוזיל?     

יואב הכט: בכמה זה יוזיל את מחיר הכלים החד-פעמיים? לצערי אני לא יודע איך מורכב המחיר של הכלים החד-פעמיים

משה גפני: אני רק רוצה להעיר פה הערה לחברי הכנסת

משה גפני:  אני לא מתכוון, ואני הולך לפעול בעניין הזה, שאתם תורידו את המחיר של הכלים החד-פעמיים, והמטרה היא שמדובר במשפחות שמשתמשות בזה - - -      

אליהו (אלי) רביבו: אבל ההנחה לא תגולם על ידי הצרכן

ינון אזולאי: רכז הקואליציה

משה גפני: אם אפשר לא באמצע המשפט

משה גפני:  אני לא מתכוון שאלה שמוכרים את הכלים החד-פעמיים או שמייצרים אותם או שמרוויחים עליהם ימשיכו לגבות את אותו סכום מהצרכנים

משה גפני:  זה לא יוריד את יוקר המחיה ולא יעשה שום דבר, הם ירוויחו יותר

משה גפני:  ברגע שזה יאושר אני מתכוון פה בוועדה לעקוב אחרי זה, ואז המחירים צריכים בשבוע הבא להתחיל לרדת מכיוון שכבר אין את המיסוי שהיה במשך כל הזמן

משה גפני:  אנחנו נעקוב אחרי זה

משה גפני:  אני אבקש להקים פה צוות שיבדוק ברשתות השיווק כמה כסף עולה היום וכמה כסף יעלה בעוד שבועיים

משה גפני:  זה לא יהיה ככה שהמדינה משקיעה בזה כסף ושלום על ישראל, ולא יוצא מזה שום דבר

משה גפני:  אני חושב שהצווים האלה, המחירים האלה לא הועילו שום דבר, הם עשו נזק, אבל זאת עמדתי

ולדימיר בליאק: עמדה שלא מבוססת במספרים

משה גפני: אם אני הייתי חושב שהיא לא מבוססת הייתי אומר את זה, אני לא צריך את העזרה שלך

משה גפני:  אני אומר שזה דבר שעלול להיות שגם המדינה תשקיע כסף, גם אנחנו רוצים דרך זה להוריד את יוקר המחיה

משה גפני:  תראה את מה שרון תומר נשיא התאחדות התעשיינים אומר

משה גפני:  ואז אנחנו כאן בוועדה נעקוב אחרי זה, ואני רוצה שפה יוקם צוות שיבדוק מה קורה בעוד שבועיים עם המחירים

משה גפני:  מה עוד? שתייה מתוקה אין פה?     

יואב הכט: הצעד האחרון שאנחנו מדברים עליו עוד לא פורסם כצו להערות הציבור, ויש כוונה לממן אותו על ידי ביטול ההפרשה לקרן מס הרכוש בשנת 2023, מדובר באיפוס המס על המשקאות הממותקים

חמד עמאר: כמה כסף זה?     

יואב הכט: מדובר בעלות של כ-0

יואב הכט: 8 מיליארד ש"ח

חמד עמאר: 800 מיליון שקל

יואב הכט: גם שם כמו בכלים החד-פעמיים אנחנו מדברים על צעד מאוד דומה, אנחנו מבקשים לאפס את המס לאפס עד סוף שנת 2023

יואב הכט:  וכמובן שגם כאן מי שקובע את המחיר בסוף לצרכן אלו רשתות השיווק

יואב הכט:  אנחנו מקווים שביטול המס יגולגל במלואו על הצרכן

חמד עמאר: אז אתה מעביר 800 מיליון שקל, מפחית את זה מקופת המדינה, ואתה אומר שאתה מקווה שרשתות השיווק ישמרו שהמחירים ירדו?      

ינון אזולאי: חמד, בדיוק על זה דיבר יושב-ראש הוועדה

חמד עמאר: הוא דיבר על החד-פעמי, אני מדבר על המשקאות, על 800 מיליון שקל

חמד עמאר:  החד-פעמי 300 מיליון שקל

יואב הכט: נכון, זה צעד מאוד מאוד דומה

חמד עמאר: אנחנו מדברים על סכום כזה רציני, והוא אומר לך: אני מקווה שרשתות השיווק ישמרו על זה

יואב הכט: אני כמובן לא יכול להתחייב שהם יורידו מחירים, ולכן אני אומר שאני מקווה שהם יורידו מחירים במלוא גובה הפחתת המס

חמד עמאר: אז למה אנחנו מורידים מס אם אתם לא יכולים להתחייב?     

אליהו (אלי) רביבו: חמד, אבל זה התפקיד שלנו כוועדה, אנחנו הרגולטור

אליהו (אלי) רביבו:  כמו שאמר היושב-ראש, נצרך להקים פה איזשהו גוף מעקב שיצטרך לוודא

חמד עמאר: אתה טועה

אליהו (אלי) רביבו: למה?     

חמד עמאר: אתה יכול לבדוק כמו שהאוצר יכול לבדוק? היכולת שלך ככנסת היא כמו היכולת של האוצר?     

אליהו (אלי) רביבו: למה לא?     

חמד עמאר: איפה אנשי המקצוע שלנו שילכו להסתובב בשטח לראות? איפה אנחנו יכולים לבדוק את זה? אנחנו יכולים לקבל עדכונים כאן ודיווחים

משה גפני: על מה אתה מדבר?     

חמד עמאר: הוא אומר שאנחנו מוזילים ב-800 מיליון, והוא מקווה שרשתות השיווק יוזילו את המחירים

חמד עמאר:  מקווה

משה גפני: נכון

משה גפני:  אני מקים צוות כאן בוועדה, זה מה שאנחנו נעשה

אליהו (אלי) רביבו: תודה רבה

אליהו (אלי) רביבו:  בדיוק

משה גפני: ואם הם לא יוזילו את המחירים הם יבואו לכאן

אליהו (אלי) רביבו: בדיוק, על זה דיברתי, חמד

משה גפני: זה לא נעשה בשביל ככה באוויר

משה גפני:  אני יודע את המצוקה של המשפחות

ינון אזולאי: אני גם אגיד להם כבר שיכינו את הכמויות בחזרה, את מה שהם עשו, כמויות בתוך האריזות הפחיתו והיו

משה גפני: יש תשובה לשאלה של חבר הכנסת ינון אזולאי? רגע, רבותיי, יש תשובה, אני במתח

משה גפני:  בבקשה

ינון אזולאי: על הבלו

ינון אזולאי:  ממה מורכב מחיר הדלק בכל דבר?      

משה גפני: וכמה כסף המדינה מרוויחה מהבלו הזה?      

יואב הכט: מדובר בכ-11 מיליארד ש"ח במונחים שנתיים מהבלו

ולדימיר בליאק: אלו לא המספרים שאנחנו מכירים

ינון אזולאי: אולי זה רק על הבנזין ולא על הסולר?     

יואב הכט: בוודאי, על הבנזין

אליהו (אלי) רביבו: אנחנו רוצים לדעת סך הכול

ולדימיר בליאק: סיימת לפרט את הצעדים?     

יואב הכט: כן, סיימתי לפרט את הצעדים

ולדימיר בליאק: יש ארבעה צעדים, נכון?      

יואב הכט: כן, ארבעה צעדים

משה גפני: אתה מצליח לבלבל אותי, ולדימיר

ולדימיר בליאק: זאת המטרה שלי

משה גפני: אני יודע

משה גפני:  אני מבקש לדעת תשובה לשאלה של חבר הכנסת ינון אזולאי, שגם אני רוצה לדעת, מה התשובה לזה? כמה כסף המדינה מרוויחה מההיטל? מה האחוז ממחיר הדלק?     

יואב הכט: כ-47% מהמחיר של הבנזין לצרכן

אליהו (אלי) רביבו: חברים, אבל אנחנו שואלים אותו שאלה ואנשים פה מרעישים, אי-אפשר להקשיב לו

אליהו (אלי) רביבו:  בבקשה

יואב הכט: מדובר בכ-47% מהמחיר לצרכן שנובע מהבלו על הבנזין

ינון אזולאי: כלומר, 47%

ינון אזולאי:  ותוסיף על זה עוד 17% של המע"מ, אנחנו משלמים על מחיר דלק 64%

יואב הכט: אני מאמין ש-47% זה מה שנובע מהבלו, כלומר, כולל המע"מ על רכיב הבלו

ינון אזולאי: על רכיב הבלו, אבל יש לך על זה עוד רכיב

יצחק פינדרוס: הוא אומר לך תוריד חצי

ינון אזולאי: אתה מגיע לקרוב ל-60% שאנחנו משלמים רק מס עבור ליטר דלק

חמד עמאר: אז תתקנו את זה, אני אתמוך בכם

ינון אזולאי: אני מדבר על הסך הכללי

ינון אזולאי:  אז בעצם למה אתם לא מתכננים את השנה על פי ירידה ברווח הזה? כלומר, במקום שנצביע עכשיו פה שאנחנו עושים אפס מקרן הפיצויים של הנזק, למה לא מורידים מראש?     

משה גפני: למה לא מורידים מהבלו? הוא ענה

משה גפני:  הוא אמר שבגלל החישובים האלה אפשר לעשות את זה בתקציב

משה גפני:  ולדימיר, בבקשה

ולדימיר בליאק: ארבעת הצעדים שפירטת מסתכמים במיליארד 950 מיליון שקל

ולדימיר בליאק:  במכתב ששלחתם לוועדה מדובר ב-2

ולדימיר בליאק: 25 מיליארד, הפרש של 300 מיליון שקל

יואב הכט: נכון

ולדימיר בליאק: מה התשובה?     

חמד עמאר: כמעט 300 מיליון

יואב הכט: כרגע אני לא מכיר ששר האוצר החליט על צעד נוסף

ולדימיר בליאק: אז למה ביקשתם 2

ולדימיר בליאק: 25?      

יואב הכט: ביקשנו להפריט את הכול

יואב הכט:  אם הכנסת תאשר שההפרשה תהיה בכל זאת בסכום כלשהו, אז אני חושב - - -     

ולדימיר בליאק: כלשהו?     

שולמית אלוני:  לא סכום, שיעור

יואב הכט: בסכום השיעורי

חמד עמאר: הוא שואל שאלה ברורה

חמד עמאר:  נתת לנו ארבעה סעיפים שאתם רוצים להוריד עכשיו, ובארבעה סעיפים אתה מגיע למיליארד 950, ולא מגיע ל-2

חמד עמאר: 25

חמד עמאר:  יש 300 מיליון שקל הפרש

יואב הכט: נכון

חמד עמאר: אתה רוצה שאני אצביע על 300 מיליון שקל שאני לא יודע - - -     

ולדימיר בליאק: על מה אנחנו אמורים להצביע?     

יונתן מישרקי: יש מנדט לוועדה להחליט מה לעשות עם שאר הכסף?     

יואב הכט: האם אפשר לממן את ארבעת הצעדים האלה תוך הפרשה של אחוז מסוים מתוך מס הרכישה לקרן הפיצויים? זה אפשרי

יצחק פינדרוס: את ה-300 מיליון אתה תעשה מקרן הפיצויים

חמד עמאר: למה אתה לא מתקן את הצו?     

ולדימיר בליאק: אתה מביא מכתב לוועדה, במכתב רשום 2

ולדימיר בליאק: 25, הצעדים שאתה מפרט זה 1

ולדימיר בליאק: 95, אני לא יכול להצביע ככה

חמד עמאר: איך נצביע על צו עכשיו? מבחינה משפטית אני רוצה את הייעוץ המשפטי, איך אני מצביע על זה

ולדימיר בליאק: ברמה הכי בסיסית     

יואב הכט: פירטתי את הצעדים שנמצאים על שולחן השר

יואב הכט:  כלומר, שלושה צווים שפורסמו להערות הציבור

חמד עמאר: אז למה שלחת וביקשת?     

יואב הכט: ועוד צו שאנחנו מתכננים לפרסם להערות הציבור בימים הקרובים

יואב הכט:  אלה הצעדים שפרטתי

חמד עמאר: אז למה אתה לא מתקן את הצו? מה שאני מבקש, אדוני היושב-ראש, לתקן את הצו

ולדימיר בליאק: לא, את המכתב

חמד עמאר: להביא את הפירוט לפי מה שהציג האוצר

משה גפני: אתה יודע לענות על זה? מה אתה מבקש מהוועדה?     

יואב הכט: כפי שכבר אמרתי, הוועדה יכולה לדרוש שההפרשה לקרן מס הרכוש תהיה בסכום קטן, כך ש-300 מיליון - - -     

משה גפני: מאיפה נדע מה אתם עושים עם ה-300 מיליון שקל האלה?     

יואב הכט: אני לא יודע למה ה-300 מיליון האלה נועדו

שולמית אלוני: האמת שחייבים לדייק, יואב, לפי התזכירים שלכם הסכומים הם קצת אחרים ממה שנתת

שולמית אלוני:  כשאני סכמתי את זה הגעתי לכ-2 מיליארד שקלים, כי החשמל אצלכם מופיע כ-440 מיליון שקלים ולא 400 כפי שאמרת, וההפחתה של הדלק מופיעה כ-450 מיליון שקלים ולא 400 כפי שאמרת

חמד עמאר: הוא אמר 450

ולדימיר בליאק: הוא אמר 450

שולמית אלוני: והחד-פעמי מופיע כ-330 בתזכיר ולא כ-300

חמד עמאר: הוא אמר 300

שולמית אלוני: אז אתה מתכנס לעוד 100 מיליון

שולמית אלוני:  השאלה אם אפשר לדייק את הסכומים האלה ושהוועדה תדע

שולמית אלוני:  זאת אומרת שאם יש הפרש שבאמת אתם לא זקוקים, השאלה אם אפשר כן להפריש אחוז מסוים, גם אם זה באחוזים בודדים

יואב הכט: כפי שאמרתי, אפשר לממן את ארבעת הצעדים האלה תוך הפרשה של שיעור קטן ממס הרכישה לקרן הפיצויים

יואב הכט:  נוכל גם לחשב את ההפרש

ינון אזולאי: אני אשאל, יכול להיות שזה גם יעזור בנושא, למשל, הבאתם את המשקאות המתוקים שסכמתם את זה בכ-800 מיליון, נכון, יואב? כ-800

ינון אזולאי:  במקור של זה זה היה כ-600, אם אני לא טועה, ואז קיבלתם עוד 200

ינון אזולאי:  תבדוק

ינון אזולאי:  אני לא יודע, אם יש לכם תשובה

ולדימיר בליאק: אדרבה, אם זה 600

ינון אזולאי: לא, אבל הם קיבלו בסופו של דבר 800, אז הוא צריך להצביע על 800, כי נכנסו למדינה 800

ינון אזולאי:  אני אומר שאולי בחד-פעמי גם קרה אותו דבר, תוכנן על 280 או 300, אני לא זוכר, ואתה אומר עכשיו 330

ינון אזולאי:  יכול להיות שבסופו של דבר היה בחד-פעמי הכנסה של יותר, ואז זה כן יכול לקבל שכל וזה מתכנס לאיזשהו מקום

יואב הכט: בדקנו

יואב הכט:  כמו שעשינו את העלייה במשקאות הממותקים, לא הייתה הפתעה כלפי מעלה בסיפור של המס על חד-פעמי

יואב הכט:  אני לא יודע אם זה בגלל הפחתת הצריכה או בגלל הקטנת הצריכה

ינון אזולאי: לא משנה, אבל בסופו של דבר הבנתי

יואב הכט: זאת תחזית שעליה התבססנו כשעשינו את התוכנית הרב-שנתית

משה גפני: אימאן

אימאן ח'טיב יאסין: השאלה שלי, בואו נגיד שהכול טוב ויפה, אושר, יש לנו את מלוא הסכום והכול כמו שצריך, הכול עובד

אימאן ח'טיב יאסין:  מה עם הספקים שכבר יש להם סחורות, אם זה במשקאות, אם זה בחד-פעמי?      

משה גפני: השאלה מה הם יעשו עם הסחורה שנמצאת אצלם שהם צריכים למכור?      

אימאן ח'טיב יאסין: באיזה מחירים הם ימכרו?     

משה גפני: מה הם עשו מתי שעלה והייתה להם סחורה, שהסחורה הזאת לא הייתה עם מס? מה אז היה?   

חמד עמאר: שאלה מאוד חכמה

משה גפני: אין מה לעשות

משה גפני:  מה אפשר לעשות? צריך לעקוב אחרי זה שבאמת מורידים את המחירים

אימאן ח'טיב יאסין: יורידו את המחירים, אבל עכשיו אתה לא יכול לפני שנתיים לבוא ולהגיד: תגידו כמה היה לכם, וכמה מכרתם

אימאן ח'טיב יאסין:  עכשיו למה להשית את זה עליהם?      

משה גפני: עכשיו אנחנו צריכים להחליט האם אנחנו מאשרים את ההפחתה הזאת, כן או לא? חמד, בבקשה בקצרה

חמד עמאר: קודם כול אני מבקש לא לאשר את הנושאים היום, כי אני מבקש שיהיה מדויק

יצחק פינדרוס: אני לא מאמין, אתה לא בעד?     

חמד עמאר: אני רוצה ייעוץ משפטי של הוועדה שיגיד אם אנחנו יכולים להצביע כשהמספרים לא מדויקים

חמד עמאר:  זה אחד

חמד עמאר:      שתיים, אני רוצה כאן להבהיר דבר אחד, היושב-ראש התחיל בזה שהממשלה הכי גרועה, שר האוצר הכי גרוע, אנחנו נכנסנו לממשלה ב-2021 כאשר היינו המדינה הכי יקרה בעולם

חמד עמאר:  ב-2009 היינו בממוצע ה-OECD, הדוח של ה- OECDאמר שהמזון במדינת ישראל עלה הכי פחות בעולם, גם האנרגיה הכי פחות, מקום שני בעולם בעלייה

חמד עמאר:  אלו דברים ועובדות שצריך להגיד אותם

חמד עמאר:  אנחנו קיבלנו ממשלה במחירים יקרים

יצחק פינדרוס: והעליתם את זה בעוד קצת

משה גפני: פינדרוס, אם אפשר, אני רוצה להצביע

חמד עמאר: אני יכול לקבל שלוש דקות?     

משה גפני: אתה מקבל

יצחק פינדרוס: הוא צועק עליי

משה גפני: צעקתי עליו, לא עליך

משה גפני:  תסיים, בבקשה

חמד עמאר: כל הזמן מפסיקים אותי

חמד עמאר:  דבר שני, אני רוצה להבהיר

חמד עמאר:  כששמנו מיסים על החד-פעמי ועל המשקאות זה לא היה נגד אוכלוסייה מסוימת

חנוך דב מילביצקי: די, זה מביך

חנוך דב מילביצקי:  זה מביך מאוד

חנוך דב מילביצקי:  לא אתה יזמת את זה

חמד עמאר: במדינת ישראל השימוש בפלסטיק במקום חמישי בעולם, הכי גבוה ב-OECD, הזיהום בחופים פי חמישה

יצחק פינדרוס: והפחם פחות

קריאות: - - -     

משה גפני: זה ממש יפה מה שאתם עושים עכשיו, עוזרים לו לעשות פיליבסטר

חמד עמאר: 90% מהזיהום בחופים נמצא דרך הפלסטיק

חמד עמאר:  אני מתפלא שהאוצר והמשרד לאיכות הסביבה לא עמדו על הרגליים האחוריות למנוע את ההוזלה הזאת

חמד עמאר:  משקאות, 600,000 ישראלים חולים בסוכרת, המשפחות העניות הן הסובלות מהמחלה של הסוכרת, לא המשפחות העשירות

חמד עמאר:  אנחנו כאן מרגילים אנשים למחלות, מרגילים אותם למחלת סוכרת, שזאת מחלה שהיא - - -      

משה גפני: תודה

משה גפני:  משפט בגלל שדיברת כל הזמן

ולדימיר בליאק: מה זה כל הזמן? תודה

ולדימיר בליאק:  קודם כול יש פה הפרש בין המכתב שקיבלנו לבין הצעדים שפורטו

משה גפני: ידוע, זה נאמר על ידינו

ולדימיר בליאק: ולכן במצב הזה אני לא חושב שאנחנו יכולים להצביע

ולדימיר בליאק:  והדבר השני, יש פה ארבעה צעדים, שני צעדים בגדול נמצאים בקונצנזוס הציבורי

ולדימיר בליאק:  שני צעדים נוספים, כמו שהשר לשעבר אמר, לא נמצאים בקונצנזוס הציבורי

ולדימיר בליאק:  יתרה מזאת, הם פוגעים בבריאות הציבור

ולדימיר בליאק:  וחבל שאתם מביאים את זה ביחד

ולדימיר בליאק:  הייתם מפרידים, היה לי יותר קל

ולדימיר בליאק:  ובמידה שיש הצבעה אני מבקש התייעצות סיעתית

משה גפני: תודה רבה

חמד עמאר: אבל לפני ההצבעה אני רוצה לבקש את הייעוץ המשפטי, שייתן לנו את העמדה שלו בנושא של המספרים, כי המספרים לא מדויקים

משה גפני: תודה רבה

משה גפני:  התייעצתי עם היועצת המשפטית

משה גפני:  יש חסר של בין 200 ל-250 מיליון שקל שבזה אנחנו לא יודעים מה אתם הולכים לעשות

משה גפני:  החיבור שלכם הוא חיבור לא נכון

משה גפני:  אני לא רוצה לעכב את זה, אני רוצה להצביע

משה גפני:  ולכן נצביע על מה שאתם ביקשתם

משה גפני:  אני אגיש רוויזיה על ההצבעה הזאת

משה גפני:  אתם תצטרכו לבוא לכאן ולהגיד מה החלטתם לעשות עם ה-250 מיליון שקל

משה גפני:  בלי שתבואו עם זה אני לא מסיר את הרוויזיה

משה גפני:  התייעצות סיעתית חמש דקות

משה גפני:  אנחנו נצביע ב-11:01

משה גפני:  הפסקה

משה גפני: אנחנו מחדשים את הישיבה

ולדימיר בליאק: יש לנו אישור?     

חמד עמאר: יש אישור כבר מ-11:01

אחמד טיבי: מזמן יש אישור

משה גפני: רבותיי, אני רוצה להגיד משהו

אורית פרקש הכהן: הצבעה, הצבעה, היושב-ראש

אורית פרקש הכהן:  אין, אין, אתה כזה ממולח, גפני

אורית פרקש הכהן:  יאללה

אחמד טיבי: את שמשכת זמן

אחמד טיבי:  גם אנחנו ממולחים ואמרנו לך להפסיק

אורית פרקש הכהן: סליחה, אני עסוקה בחוקה

ולדימיר בליאק: למה לא מצביעים?     

קריאה: אין להם רוב

מיכל שיר סגמן: די, זה כבר שיבוש הליך דמוקרטי

מיכל שיר סגמן:  אנחנו רגילים לזה, אבל החוקים עוד לא עברו

אחמד טיבי: אם אין הצבעה אני מבקש לדחות את זה לשבוע הבא

אורית פרקש הכהן: ואני חשבתי שאני מעניינת אותך

אורית פרקש הכהן:  איזה ממזר אתה, היושב-ראש הזה

קריאות: - - -     

מיכל שיר סגמן: עוד לא העברתם את החוקים שאפשר לשבש את הדמוקרטיה

אליהו (אלי) רביבו: חברים, בואו נירגע, יש הצבעה, הסירו דאגה מליבכם

אליהו (אלי) רביבו:  תהיה הצבעה, חברים

משה גפני: אני רוצה להסביר לכם

אחמד טיבי: תעניש את הקואליציה, תגיד שהם לא באו

מיכל שיר סגמן: אז תצביעו, אתה כבר על זמן מליאה, לפי החוק היית צריך להקדים את זה עשר דקות לפני

ינון אזולאי: מיכל, אני אסביר

קריאות: - - -     

אליהו (אלי) רביבו: חברים, קיבלנו אישור מיושב-ראש הכנסת, הגיע ברגע הזה

אליהו (אלי) רביבו:  מייד ניתן את ההצבעה

אורית פרקש הכהן: מיכל, בואו נצביע

אורית פרקש הכהן:  קדימה

מיכל שיר סגמן: מי בעד?     

אורית פרקש הכהן: מי נגד? אני נגד, אני מבקשת שזה יירשם

משה גפני: אני רוצה להגיד לחברים, מכיוון שנאמר פה, מיכל אמרה שמדובר על שיבוש הליכים דמוקרטיים

ולדימיר בליאק: זה מה שאתם עושים פה בעצם

משה גפני:  אני רוצה לספר לכם מה היה

ולדימיר בליאק: למה לא מצביעים?     

מיכל שיר סגמן: אנחנו רוצים הצבעה, לא סיפור

משה גפני: אתם רוצים

משה גפני:  אתם יכולים לרצות

משה גפני:  בשביל זה צריך להיות יושב-ראש

אורית פרקש הכהן: אבל אסור לדחות את זה סתם על זמן מליאה

משה גפני: מותר ועוד איך

משה גפני:  לא כתוב בשום מקום, לא בתורה ולא - - -     

אליהו (אלי) רביבו: חברים, אנחנו לא ממציאים את הגלגל

ולדימיר בליאק: אולי בתורה לא כתוב, אבל בתקנון הכנסת אולי כן

אורית פרקש הכהן: אבל, גפני, ציון במשפט תיפדה

אורית פרקש הכהן:  אתם רוצים להחזיר את הכוח לנבחרי הציבור, אז תן לנו להצביע

משה גפני: לפי התקנון הייתי יכול להצביע לפני 11:00

אליהו (אלי) רביבו: חמש דקות לפני אחת-עשרה ודקה

אליהו (אלי) רביבו:  אתה נתת לו חמש דקות

ולדימיר בליאק: ביקשתי התייעצות, מה זאת אומרת?      

חמד עמאר: הוא לא נתן חמש דקות

ולדימיר בליאק: הוא לא נתן לי, הוא נתן לסיעה

אחמד טיבי: היושב-ראש הודיע על הצבעה, בליאק ביקש התייעצות סיעתית, ונקבע באחת-עשרה אפס אחת הצבעה

אחמד טיבי:  זה התקנון

אחמד טיבי:  צריך להצביע או לדחות את זה לשבוע הבא

קריאות: - - -     

אליהו (אלי) רביבו: אחמד, חבר הכנסת טיבי, היה והיינו מקיימים הצבעה לפני שהיושב-ראש היה נותן לנו אישור, לא עובר

אליהו (אלי) רביבו:  המתנו לאישור

אליהו (אלי) רביבו:  סליחה, אדוני

אחמד טיבי: אליהו, יש אישור מזמן מזמן

משה גפני: אחמד, אני רוצה רק להשלים את המשפט

משה גפני:  אני הולך להצביע, אבל אני רוצה להשלים את המשפט

אחמד טיבי: עכשיו אחרי שהוא הגיע

מיכל שיר סגמן: אני הולך להצביע, אני רק מחכה שכל חברי הקואליציה יגיעו

משה גפני: ביקשתי להצביע, אמר ולדימיר - - -     

ינון אזולאי: מיכל, תדעי לך שבשנה האחרונה זה מה שהלך פה

ינון אזולאי:  יותר גרוע הלך פה

מיכל שיר סגמן: לא

ינון אזולאי: אל תגידי לא, אני הייתי פה, את לא היית פה, מיכל

משה גפני: אפשר להפסיק רגע?     

אורית פרקש הכהן: האם מותר לפי התקנון ליושב-ראש מסיבה לא נראית לעין לא לקיים הצבעה כשהמליאה נפתחה?     

יצחק פינדרוס: כן

משה גפני: אורית, עם כל הכבוד

קריאות: - - -     

אחמד טיבי: אני מעריך את הלוחמנות של פרקש פתאום

אורית פרקש הכהן: חזרתי לאופוזיציה

אחמד טיבי: הרגעת אותנו בהודעה שלך

אורית פרקש הכהן: אבל זה בגלל שהחדר שלי לידך, אז קיבלתי השראה

משה גפני: ביקשתי מולדימיר התייעצות סיעתית

ולדימיר בליאק: לא, אני ביקשתי ממך התייעצות סיעתית

משה גפני: אתה ביקשת התייעצות סיעתית

משה גפני:  קיבלתי ממך את הבקשה הזאת

ולדימיר בליאק: תודה

משה גפני: הייתי יכול לעשות את זה אם לא הייתי דמוקרט? הייתי יכול לעשות את ההצבעה בדקה לאחת-עשרה

אורית פרקש הכהן: אסור להגיד דמוקרט

אורית פרקש הכהן:  אסור, חס ושלום, שלא יפטרו אותך

ולדימיר בליאק: תקנון הכנסת לא מחייב?      

ינון אזולאי: הוא אומר שאם זה סוף הדמוקרטיה הוא היה עושה את זה

חמד עמאר: התייעצות סיעתית זה בתקנון הכנסת

חמד עמאר:  אתה ותיק, 30 שנה

ולדימיר בליאק: זה בתקנון הכנסת

ולדימיר בליאק:  זה לא, אדוני, כראות עיניך

חמד עמאר: קודם כול, בתקנון הכנסת מדובר על התייעצות סיעתית - - -     

ינון אזולאי: חמד, הוא מדבר על זה שאם היה סוף הדמוקרטיה

משה גפני: עשיתי את זה בדיוק לפי איך שנקבע באחת-עשרה ודקה, ואמרתי שאני מבקש אישור מיושב-ראש הכנסת כדי להצביע

משה גפני:  ומכיוון שקיבלתי אישור מיושב-ראש הכנסת להצביע, אני עובר להצבעה

ולדימיר בליאק: אז למה אנחנו מצביעים באחת-עשרה ו-12 דקות?      

משה גפני: מי בעד אישור הצו? ירים את ידו

משה גפני:  לספור

משה גפני:  מי נגד?   

ינון אזולאי: מי נגד ההפחתה במס לחשמל ובמס על הבלו? אתם נגד ההפחתה במס על הבלו

ולדימיר בליאק: מי בעד בריאות הציבור?     

משה גפני: מי נמנע?     

משה גפני: בעד – 9 

משה גפני: נמנעים – אין 

משה גפני: אני מבקש להגיד את תוצאת ההצבעה

משה גפני:  הייתה פה בקשה של משרד האוצר להפחית במחירים גם של החשמל, גם של החד-פעמי, גם של הפחם, של כל הדברים האלה

משה גפני:  הייתה בקשה להפחית

משה גפני:  תשעה הצביעו בעד ההפחתה

משה גפני:  אישרו את הצו בגלל שרק שמונה הצביעו נגד

משה גפני:  לא הבנתי למה נגד, אבל בסדר

ולדימיר בליאק: כי גם המכתב לא היה מדויק וגם אתם פוגעים בבריאות הציבור, מה לעשות

אורית פרקש הכהן: לא צריך לבטל את המס

חמד עמאר: אנחנו לא הצבענו נגד להפחית למען הציבור

חמד עמאר:  הצבענו בעד הציבור, בעד בריאות הציבור

קריאות: - - -     

חמד עמאר: אם היית מביא רק את שני הסעיפים היינו מצביעים בעד

ולדימיר בליאק: נכון, זה מה שאמרתי

משה גפני: מספיק כבר, אני אוציא אתכם

משה גפני:  אתם יודעים מה, זה מתחיל להיות מעצבן

ולדימיר בליאק: מה לעשות

אורית פרקש הכהן: תוציא, תוציא, תחליף אותנו במינוי פרסונלי, כמו ביועצים המשפטיים

משה גפני: מי ביקש רוויזיה? מספיק כבר

ולדימיר בליאק: אני ביקשתי רוויזיה

חמד עמאר: וגם אתה ביקשת רוויזיה

משה גפני: אתם עושים באמת תועלת גדולה

משה גפני:  תהיה רוויזיה ב-11:45

ולדימיר בליאק: רגע, אין את מליאת הכנסת? מה זאת אומרת?      

יצחק פינדרוס: בסדר, נבקש אישור להצביע על הרוויזיה

ולדימיר בליאק: אני רק רוצה לשאול את היועצת המשפטית עד כמה ליושב-ראש יש סמכות לדחות את ההצבעה אחרי ההתייעצות הסיעתית?     

יצחק פינדרוס: תשאל את מיקי לוי

יצחק פינדרוס:  אני מציע לך לשאול את מיקי לוי

ולדימיר בליאק: לא שאלתי אותך

משה גפני: הפסקה